Què demanarà el Consell al govern?
La Generalitat Valenciana crearà una línia de 800.000 euros destinada a les empreses perquè implantin mesures tècniques que permetin el teletreball, i subvencionarà a aquelles empreses que puguin veure afectada la seva producció industrial pel coronavirus 2019. Aquestes són algunes de les mesures econòmiques per a fer front a la crisi provocada pel coronavirus al País Valencià avançades pel president de la Generalitat, Ximo Puig, a les Corts, on ha comparegut per a informar de les accions s'estan duent a terme. Puig ha anunciat també que s'aplicarà el fraccionament, ajornament o, si escau, la bonificació del pagament dels impostos gestionats per l'Agència Tributària per a facilitar el seu abonament a les empreses, professionals i famílies en dificultats per aquesta emergència. També s'aplicarà l'exempció en el tram autonòmic de l'IRPF i se sol·licitarà per al tram estatal de les subvencions concedides per la Generalitat i el govern espanyol amb motiu del coronavirus, atorgant-los el mateix tractament que rep la prestació per maternitat. El Consell demanarà al govern espanyol d'augmentar la capacitat d'endeutament de la Generalitat per a poder disposar de fons addicionals amb els quals impulsar mesures de rellançament de l'economia i de reforç dels serveis públics fonamentals. En aquest sentit, sol·licitarà que no es tingui en compte, en el sostre de despesa, l'increment de la despesa sociosanitari vinculat al coronavirus.
augmentar la capacitat d'endeutament de la Generalitat